Seyitnafe Seyitveliyev 1919 senesi Qırımda, Zuya rayonınıñ Tav Qıpçaq köyünde fuqare köylü qorantasında doğdı. Balalıqtan köy işlerine alışqan edi. Köy mektebini bitirgen soñ Seyitnafe Aqmescitte rabfakta oquy. Bu vaqıt onı arbiy hızmetke çağıralar. O, artilleriya qısımda hızmette buluna ve topçu ola. Seyitnafe Seyitveliyev cenkniñ birinci künlerinden ğalebegece çeşit yerlerde ağır uruşlarda iştirak etti. Bu uruşlarda köstergen batırlığı, cesürligine yüksek qıymet kesildi. 1944 senesiniñ yazında Seyitnafe Seyitveliyevge Şuralar Birliginiñ Qaramanı unvanı berildi ve “Altın Yıldız” taqdim etildi.